ร้านนี้ลูกค้าเยอะมากเลยค่ะ เดาว่าน่าจะเป็นร้านเก่าแก่ มีโต๊ะนั่งทั้งโซนห้องแอร์ และด้านนอกร้าน ต้องจอดรถข้างถนนนะคะ

ป๊าชอบมากินยำปูม้าที่ร้านค่ะ ส่วนเราพึ่งมาครั้งแรก ในร้านมีปลาเป็นๆว่ายอยู่ในตู้ เห็นมีคนสั่งโดนช้อนไปต่อหน้าต่อตาเลย แอบสงสาร แต่มันคือธรรมชาติเนอะ คนเราต้องกิน แต่การันตีวัตถุดิบค่ะ เยอะ สดจริง

ยำปูม้าดองเค็มกำลังดี ราดด้วยน้ำยำ พริกสดจัดจ้านมากๆ จานนี้สาวกปูดอง ขอแนะนำ ปูขนาดกลางๆ 3 ตัวราคา 250฿ อร่อยจริง แซ่บจริง 4.5/5 ไปเลย 

แกงป่าปลาเห็ดโคน 90฿ เครื่องแรง ถึงพริงถึงเครื่องแกง กินจนน้ำตาไหลเลยค่ะ ปริมาณพอดีๆ ให้ 4/5 ค่ะ

เต้าหูทรงเครื่อง 120฿ จานนี้เราว่าเฉยๆค่ะ รสชาดไม่เท่าไหร่ ทอดเต้าหู้ไม่เกรียมพอ ไม่หอมเท่าที่ควร กุ้งตัวเล็กๆ มีเนื้อไก่มานิดหน่อยค่ะ 3/5

จานสุดท้ายเป็นปลาหมึกทอดแดดเดียว 180฿ ปลาหมึดสด ทอดมากำลังดี ไม่เหนียวเกินไป ออกเค็มนิดหน่อย 3.5/5 ค่ะ
